10. ΝΟΜΟΘΕΤ. ΔΙΑΤΑΓΜΑ υπ’ αριθ. 230 της 19/19 Οκτ. 1973 (ΦΕΚ Α΄ 293) Περί αντιτίμου ξένων νομισμάτων τιμήματος εξαχθέντων εμπορευμάτων. ΄Αρθρ.1.-«1.Κατά την αγοράν συναλλάγματος προερχομένου εκ του τιμήματος, συμφωνηθέντος συμφώνως προς αρμοδίως τεθεωρημένα τιμολόγια εις ξένον νόμισμα, εμπορευμάτων φορτωθέντων προς εξαγωγήν μέχρι και της 19ης Οκτ. 1973, αγοραζομένου μετά την ημέραν ταύτην, καταβάλλεται εις τους δικαιούχους και πρόσθετον ποσόν ίσον προς την διαφοράν μεταξύ των επισήμων τιμών αγοράς του συμπεφωνημένου νομίσματος της ημέρας φορτώσεως προς εξαγωγήν και της ημέρας αγοράς του συναλλάγματος ή της 20ής Οκτ. 1973, οποτέρα τούτων είναι ανωτέρα, με ανώτατον όριον ποσόν ίσον προς την διαφοράν των επισήμων τιμών αγοράς του αυτού νομίσματος μεταξύ 19ης και 20ής Οκτ. 1973. Ο υπολογισμός του προσθέτου ποσού γίνεται επί του καθαρού τιμήματος της εξαγωγής, μετά την αφαίρεσιν των σχετικών προς αυτήν οφειλών προς το εξωτερικόν. 2.Αι διατάξεις της προηγουμένης παραγράφου εφαρμόζονται και ως προς εμπορεύματα πωληθέντα μέχρι και της 19ης Οκτ. 1973 και των οποίων η φόρτωσις γίνεται μετά την ημερομηνίαν ταύτην και μέχρι της 31ης Δεκ. 1974, εάν η πώλησις το τίμημα και ο χρόνος παραδόσεως αποδεικνύονται, δι’ εγγράφου βεβαίας χρονολογίας, δι’ ανοίγματος ενεγγύου πιστώσεως, δια τηλεγραφημάτων διαβιβασθέντων μέσω Ο.Τ.Ε., ως και δι’ εγγράφων μνημονευομένων εις έγγραφα εκδοθέντα ή θεωρηθέντα υπό δημοσίων αρχών, δημοσίων οργανισμών ή ετέρων οργανισμών εποπτευομένων υπό του δημοσίου ή δια λογαριασμόν αυτού ενεργούντων, κατά την κρίσιν Επιτροπής συγκροτουμένης δι’ αποφάσεως του Υπουργού Συντονισμού και Προγραμματισμού και υπό την προϋπόθεσιν ότι τα έγγραφα ταύτα έχουν κατατεθή εις την Τράπεζαν της Ελλάδος μέχρι της 23ης Οκτ. 1973. Εις την παρούσαν περίπτωσιν, δια τον υπολογισμόν του καταβλητέου προσθέτου ποσού, αντί της τιμής του συναλλάγματος κατά την ημέραν φορτώσεως του εμπορεύματος λαμβάνεται η τιμή της ημέρας συνομολογήσεως της πράξεως πωλήσεως. 3.Κατά την αγοράν συναλλάγματος προερχομένου εκ της εξαγωγής καπνών αποκλειστικώς της εσοδείας 1972, καταβάλλεται εις τους εξαγωγείς πρόσθετον ποσόν ίσον προς την διαφοράν μεταξύ των επισήμων τιμών αγοράς του δολλαρίου Η.Π.Α. της 19ης Οκτ. 1973 και της ημέρας αγοράς του συναλλάγματος, με ανώτατον όριον ποσόν ίσον προς την διαφοράν των επισήμων τιμών συναλλάγματος μεταξύ 19ης και 20ής Οκτ. 1973. Εφ’ όσον το αγοραζόμενον νόμισμα είναι διάφορον του δολλαρίου Η.Π.Α., ο υπολογισμός του προσθέτου ποσού θα γίνεται μετά προηγουμένην μετατροπήν του αγοραζομένου νομίσματος εις  δολλάρια  Η.Π.Α.  Προϋπόθεσιν  εφαρμογής   της   παρού(Αντί για τη σελ. 26,03(α) Σελ. 26,03(β) Τεύχος ΣΤ92-Σελ. 99 Αναπροσαρμογές της δραχμής 26.Α.ε.9-10 σης διατάξεως αποτελεί, η πραγματοποίησις των σχετικών εμβασμάτων ή το άνοιγμα ενεγγύου πιστώσεως ή η φόρτωσις, το αργότερον, μέχρι της 15ης Φεβρ. 1974. Προκειμένου περί καπνών προηγουμένων εσοδειών, εφαρμόζονται αι διατάξεις των παρ. 1 και 2 του παρόντος». Αι παρ. 1, 2 και 3 ετροποποιήθησαν ως άνω αφ’ ης ίσχυσαν, δια του άρθρου μόνου του κατωτέρω Ν.Δ. 273/1974. 4.Τα εις εκτέλεσιν του παρόντος αναγνωριζόμενα πρόσθετα ποσά καταβάλλονται υπό της Τραπέζης της Ελλάδος ήτις εισπράττει ταύτα από το Ελληνικόν Δημόσιον όπερ βαρύνεται δι’ αυτών. 5.Πάσα λεπτομέρεια, αναγκαία δια την εφαρμογήν του παρόντος, καθορίζεται δι’ αποφάσεως του Υπουργού Συντονισμού και Προγραμματισμού, δημοσιευομένης εις την Εφημερίδα της Κυβερνήσεως. Άρθρ.2.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως.